cyanic-selkie/wikianc huggingface dataset:
ప్లూటోనియం
ప్లూటోనియం ఒక ట్రాంస్ యురానిక్ రేడియోధార్మిక రసాయన మూలకము. దీని చిహ్నం Pu (పియు), పరమాణు సంఖ్య 94. ఇది వెండి-బూడిద రంగులో ఉండే ఒక ఆక్టినైడ్ లోహము (మెటల్). ఇది గాలికి గురైనప్పుడు ఆక్సీకరణ చెంది ఒక నిస్తేజమైన భస్మపు పూతతో రూపాంతరము చెందుతుంది.
ఈ మూలకం సాధారణంగా ఆరు రూపాంతరాలు, నాలుగు ఆక్సీకరణ స్థితులు ప్రదర్శిస్తుంది. ఇది కార్బన్, హాలోజనులు, నైట్రోజన్, సిలికాన్, హైడ్రోజన్ ల మధ్యన చర్యలు జరుపుతుంది. తడిగా గాలికి గురయ్యేటట్లు చేసినప్పుడు, అది ఆక్సైడ్, హైడ్రైడ్స్‌ని ఏర్పరుస్తుంది.
రేడియోధార్మిక మూలకం అవడం వల్లనూ, ఎముకలులో పేరుకుపోయే గుణం ఉండడం వల్లను,, ప్లూటోనియం యొక్క నిర్వహణ ప్రమాదకరమైనది.
నాశన (అంతరించిపోయే) వేడి, విచ్ఛిత్తి లక్షణాలు
ప్లూటోనియం ఐసోటోపులు రేడియోధార్మిక క్షయం చేయించుకోవాలని, ఇది క్షయం వేడిని ఉత్పత్తి చేస్తుంది. వివిధ ఐసోటోపులు ఒక యూనిట్ ద్రవ్యరాశికి వేడిని వివిధ పరిమాణాల్లో ఉత్పత్తి చేస్తాయి. క్షయం వేడి సాధారణంగా వాట్ / కిలోగ్రాము లేదా మిల్లీవాట్ / గ్రామ వంటి పరిమాణాలలో ఉంటుంది. పెద్ద ప్లూటోనియం యొక్క ముక్కలులో (ఉదా ఒక ఆయుధం పిట్), సరిపోని వేడి తొలగింపు ఫలితంగా స్వీయ తాపనం అనేది ముఖ్యమైనదిగా ఉండవచ్చు. అన్ని ఐసోటోపులు క్షయం చెందినప్పుడు బలహీనమైన గామా కిరిణాలను ఉత్పత్తి చేస్తాయి..
ప్లూటోనియం-238
NASA వారు అంతరిక్షం లోకి, ప్లూటో గ్రహాన్ని పరిశీలించడానికి, పంపిన నభోనౌక "నూ హొరైజన్‌స్" (New Horizons) లో ప్లూటోనియం-238 ని ఇంధనంగా వాడేరు. నభోనౌకలు భూమి పరిసరాల్లో ఉన్నంత సేపూ సూర్యరస్మిని వాడుకుని విద్యుత్తుని తయారు చేసుకుని, లోపల ఉన్న విద్యుత్‌ పరికరాల అవసరాలని తీర్చుకోగలవు. కాని అంతరిక్షపు లోతుల్లోకి వెళ్లే నభోనౌకల అవసరాలకి సరిపడే మేరకి సూర్యరస్మి లభించదు. అప్పుడు ప్రత్యామ్నాయ ఇంధనాల మీద ఆధారపడక తప్పదు. ఇటువంటి సందర్భాలలో రేడియోధార్మిక లక్షణాలు ఉన్న ప్లూటోనియం-238 వంటి సమస్థానులు (ఐసోటోపులు) కీలకమైన పాత్ర వహిస్తాయి.
ప్లూటోనియం-238 యొక్క అణుగర్భం విచ్ఛిన్నం అయినప్పుడు వేడి పుడుతుంది. ఈ వేడిని విద్యుత్తుగా మార్చవచ్చు. ఈ రకం పరికరాన్ని కణ ఘటం (nuclear battery) అని పిలవొచ్చు. ఈ పద్ధతిలో పుట్టిన వేడిని విద్యుత్తుగా మార్చి ఆ విద్యుత్తుతో విద్యుత్ పరికరాలకి ప్రాణం పొయ్యవచ్చు. లేదా, ఆ వేడిని యథాతథంగా వాడుకుని నభోనౌక లోపల వాతావరణం గడ్డకట్టుకుపోకుండా వెచ్చగా ఉంచడానికి వాడుకోవచ్చు. అంగారకగ్రహం మీద తిరుగాడుతూన్న Curiosity అనే Mars Rover ని వెచ్చగా ఉంచడానికి ఈ పద్ధతి వాడుతున్నారు.
పైన ఉదగరించిన పనులు చెయ్యడానికి రేడియోధర్మం ప్రదర్శించే ఏ సమస్థానిని అయినా వాడవచ్చు కానీ ప్లూటోనియం-238 లక్షణాలు మన అవసరాలకి బాగా నప్పుతాయి: ప్లూటోనియం-238 తో సిరామిక్ పదార్థాలు తయారు చేసి సురక్షితంగా వాడుకోడానికి వెసులుబాటు ఉంది. వీటి అర్ధాయుద్ధాయం బాగా ఎక్కువ కనుక దీర్ఘ ప్రయాణాలు చేసే నౌకలలో వాడడానికి అనుకూలత ఎక్కువ. అంతే కాకుండా, ఇచ్చిన గరిమలో ఎక్కువ వేడిని పుట్టించే గుణం ప్లూటోనియమ్-238 కి ఉంది.
మూలాలు
వర్గం:మూలకాలు వర్గం:రసాయన శాస్త్రము వర్గం:యాక్టినాయిడ్లు
శాయంపేట (కాజీపేట)
భౌగోళికం
ఇది 18.11572°N, 79.73859°W అక్షాంశరేఖాంశాల మధ్య ఉంది.
విద్యాసంస్థలు
ఈ గ్రామంలో ఎస్సార్ ప్రైమ్ హైస్కూల్, జెఎంజె ఉన్నత పాఠశాల, జెఎస్ఎం పబ్లిక్ స్కూల్, త్రివి హైస్కూల్, జెవిఎం స్కూల్ మొదలైన విద్యాసంస్థలు ఉన్నాయి.
తాగు నీరు
ఈ గ్రామంలో కుళాయిల ద్వారా నీరు సరఫరా అవుతోంది. గ్రామంలో ఏడాది పొడుగునా చేతిపంపులు, బోరుబావుల ద్వారా ఏడాది పొడుగునా నీరు అందుతుంది.
పారిశుధ్యం
గ్రామంలో మురుగునీటి పారుదల వ్యవస్థ లేదు. మురుగునీటిని శుద్ధి ప్లాంట్‌లోకి పంపిస్తున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 24 గంటల పాటు వ్యవసాయానికి, 24 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
ఉత్పత్తి
గ్రామంలో ఈ కింది వస్తువులు ఉత్పత్తి అవుతున్నాయి.
ప్రధాన పంటలు
వరి, మొక్కజొన్న, చెరకు, కంది, ప్రత్తి
కోరుకంటి చందర్
కోరుకంటి చందర్ పటేల్ (జననం: సెప్టెంబర్ 23, 1972 ) తెలంగాణ ఉద్యమకారుడు మరియు రామగుండం నియోజకవర్గ శాసనసభ్యుడు. 2018 తెలంగాణ ముందస్తు ఎన్నికల్లో ఆల్ ఇండియా ఫార్వార్డ్‌ బ్లాక్‌ పార్టీ టిక్కెట్ పై పోటీచేసి తన సమీప టిఆర్ఎస్ అభ్యర్థి సోమారపు సత్యనారాయణ పై 26,090 ఓట్ల అధిక్యంతో గెలుపొందాడు. మలిదశ ఉద్యమంలో భాగంగా తెలంగాణ సాధన పాదయాత్ర పేరుతొ 48 కి.మీ. పాదయాత్ర చేశాడు. ఇతను ఉద్యమంలో భాగంగా 45 రోజులు జైలు జీవితం గడిపాడు. కోరుకంటి చందర్ 26 జనవరి 2022న తెలంగాణ రాష్ట్ర సమితి పార్టీ పెద్దపల్లి జిల్లా అధ్యక్షుడిగా నియమితుడయ్యాడు.
బాల్యం, విద్యాబ్యాసం
కోరుకంటి చందర్ 1972 సెప్టెంబర్ 23 న మల్లయ్య, లక్ష్మీ దంపతులకు రెండో సంతానంగా జన్మించాడు. కాకతీయ యూనివర్సిటీలో ఎంఏ పొలిటికల్ సైన్స్ పూర్తి చేశాడు.
కుటుంబం
ఈయనకు 1994లో విజయతో వివాహం జరిగింది. వీరికి ఇద్దరు పిల్లలు ఉజ్వల, మనిదీప్.
జీవిత ప్రస్థానం
తెలుగుదేశం పార్టీ 1993-97 వరకు గోదావరిఖని పట్టణానికి 1997-99 వరకు రామగుండం ప్రాంతానికి తెలుగు యువత తరపున ప్రధాన కార్యదర్శిగా, కరీంనగర్ జిల్లా ప్రధాన కార్యదర్శిగా బాధ్యతలు నిర్వహించాడు. 2001లో కొప్పుల ఈశ్వర్ అధ్వర్యంలో తెలంగాణ రాష్ట్ర సమితిలో చేరిన తర్వాత రామగుండం శాసనసభ నియోజకవర్గంకు ఉద్యమ సారథిగా వ్యవహరించాడు. 2002లో టీఆర్ఎస్వై సంయుక్త కార్యదర్శిగా, మంచిర్యాల శాసనసభ నియోజకవర్గం టీఆర్ఎస్వై జనరల్ సెక్రటరీ చేసాడు. 2009 మహాకూటమిలో భాగంగా రామగుండం నుంచి ఎమ్మెల్యేగా పోటీచేసి ఓడిపోయాడు. 2014 ఎన్నికలలో పోటీచేసి 2260 ఓట్ల స్వల్ప ఆధిక్యంతో సోమారపు సత్యనారాయణ పై ఓడిపోయాడు. తెలంగాణ శాసనసభ ఎన్నికలు (2018)లో తన సమీప అభ్యర్థి సోమారపు సత్యనారాయణపై పోటీచేసి 26,090 ఓట్ల అధిక్యంతో గెలుపొందాడు. ఈ నియోజకవర్గంలో మొత్తం 1,35,678 ఓట్లు పోలవగా కోరుకంటి చందర్ కు 60,444 ఓట్లు, టీఆర్ఎస్ అభ్యర్థి సోమారపు సత్యనారాయణ కు 34,354 ఓట్లు, కాంగ్రెస్ అభ్యర్థి మక్కాన్‌సింగ్ ఠాకూర్‌కు 26,614 ఓట్లు పోలయ్యాయి. ఆయన 2018లో శాసనసభలో పబ్లిక్ అండర్ టేకింగ్స్ కమిటీ సభ్యుడిగా ఉన్నాడు.
కార్యక్రమాలు
200px|thumb|కుడి|వండర్ బుక్ ఆఫ్ రికార్డ్ ప్రశంసా పత్రము బహుకరణం
మూలాలు
వర్గం:1972 జననాలు వర్గం:జీవిస్తున్న ప్రజలు వర్గం:పెద్దపల్లి జిల్లా రాజకీయ నాయకులు వర్గం:పెద్దపల్లి జిల్లా నుండి ఎన్నికైన శాసన సభ్యులు వర్గం:రెండవ ప్రత్యేక తెలంగాణ ఉద్యమంలో పాల్గొన్న పెద్దపల్లి జిల్లా వ్యక్తులు వర్గం:తెలంగాణ శాసన సభ్యులు (2018)
ఎత్తు
ఎత్తు (ఆంగ్లం Height) నిలువు అనునది నిలువుగా కొలిచే దూరం. కానీ వాడుకలో రెండు అర్థాలున్నాయి. ఒకవస్తువు ఎంత ఎత్తు (పొడవు) కలదు అనీ లేదా భూమి నుండి ఎంత ఎత్తున కలదు అనే అర్థాలు ఉంటాయి. ఉదాహరణలుగా ఒక భవనం ఎత్తు 50 మీటర్లు అనగా భూమి నుండి నిలువుగా పై భాగానికి దూరం 50 మీటర్లు అని అర్థము. ఒక విమానం 10, 000 మీటర్ల ఎత్తున ఎగురుచున్నది అనగా ఆ విమానం సముద్ర మట్టం నుండి 10, 000 మీటర్ల దూరంలో కలదని అర్థము. ఎత్తును సాధారణంగా ఉన్నతి, ఉన్నతాంశం అనే దాలను కూడా వాడవచ్చు. ఇది భూమిపై నుండి నిలువుగా "y" అక్షంలో ఒక బిందువు నుండి పై బిందువు వరకు గల దూరం.
వ్యుత్పత్తి
ఆంగ్లంలో ఎత్తు (high) అనునది పురాతన ఆంగ్లభాషలో hēah నుండి ఉధ్బవించింది. ఎత్తు (hight) అనే నామవాచక పదం highth అని కూడా పురాతన ఆంగ్ల పదం híehþం, తర్వాత héahþu నుండి ఉద్భవించింది.
గణితంలో
అంతరాళంలో ప్రాథమిక నమూనాల ప్రకారం త్రిమితీయ వస్తువులలో మూడవ కొలతగా ఎత్తును తీసుకుంటారు. ఇతర కొలతలు పొడవు, వెడల్పు. పొడవు వెడల్పు లతో కూడిన తలానికి ఉన్నతిగా ఎత్తును తీసుకుంటారు.
మూలాలు
వర్గం:భౌతిక శాస్త్రం
Height ارتفاع Височина Uhelder Höhe Alto Altura fa:ارتفاع Korkeus Hauteur Altura ઉંચાઇ‎ גובה Magasság Tinggi 高さ Ketinggian Høgde Høyde Wysokość Altura (medida) Высота Height Višina உயரம் ความสูง اونچائی Oogte 高度
నాన్కానా నరమేధం
thumb|నాన్కానా సాహిబ్ లోని గురుద్వారా జనమ్ అస్తాన్ నానక్ జన్మించినట్లు భావిస్తున్న స్థలాన్ని గుర్తుచేసే దృశ్యచిత్రం నాన్కానా నరమేధం (లేక సాకా నాన్కానా) అన్నది బ్రిటీష్ ఇండియాలో ప్రస్తుతం పాకిస్తానీ పంజాబ్ ప్రాంతంలోని నాన్కానా సాహిబ్ ప్రాంతంలో జరిగిన నరమేధం. ఈ సంఘటన సిక్ఖుల చరిత్రలో ప్రాముఖ్యత సంతరించుకుంది. రాజకీయ ప్రాధాన్యతలో ఇది జలియన్ వాలాబాగ్ దురంతం తర్వాత స్థానాన్ని పొందుతుంది. 20వ శతాబ్దిలో గురుద్వారా సంస్కరణ ఉద్యమం సందర్భంగా ఈ సంఘటన జరిగింది. శాంతియుతంగా ప్రదర్శన జరుపుతున్న సిక్ఖు నిరసనకారులపై దారుణమైన దాడులు చేసి, అనేకమంది మరణానికి కారణమయ్యారు. మహాత్మా గాంధీ వంటి జాతీయ నాయకులు కూడా ఈ సంఘటన సందర్భంగా సిక్ఖులు కనబరిచిన స్వయం నియంత్రణ, ఆత్మశక్తి భారత స్వాతంత్ర్య ఉద్యమంలో కీలక పాత్ర పోషించిందని ప్రశంసించారు.
చారిత్రక నేపథ్యం
సిక్ఖు మత విస్తరణకు, మతాచారాల నిర్వహణకు కృషిచేసే గురుద్వారాలకు ఆదాయాన్ని సమకూర్చే ఉద్దేశంతో సిక్ఖు రాజ్య స్థాపకుడైన మహారాజా రంజిత్ సింగ్ హయాంలో భూములు, ఆదాయాలు ఇచ్చారు. కాలక్రమేణా వ్యవస్థలో మార్పులు చేర్పులు చోటుచేసుకుని అవినీతిమయమైపోయింది. ఇది సిక్ఖు పంత్ లో పరిస్థితులను మార్చేసింది.
నాన్కానాలో అభ్యంతరకరమైన కార్యక్రమాలు
20వ శతాబ్ది తొలినాళ్ళలో మహాంత్ నారాయణ్ దాస్ గురుద్వారా నాన్కానా సాహిబ్ ను నిర్వహించేవారు. గురుద్వారాకు 19వేల ఎకరాల అత్యంత ఫలవంతమైన భూములు ఉండేవి, అవి ఎంతో ఆదాయాన్ని సమకూర్చిపెట్టేది. మహాంత్ అవినీతిపరుడయ్యారని ఆరోపణలు ఎదురయ్యాయి.
పవిత్రమైన పరిసరాలకు నాట్యకత్తెలను తీసుకువచ్చి, అశ్లీల నృత్యాలు చేయడం ప్రారంభించారని ఆరోపణలు ఎదురయ్యాయి. మహాంత్ ఓ బాలికపై అత్యాచారం చేశారన్న ఆరోపణలు కూడా వెల్లువెత్తాయి.
మూలాలు
వర్గం:భారతదేశంలో నరమేధాలు వర్గం:సిక్కుల చరిత్ర వర్గం:భారతదేశంలో బ్రిటిషు పాలన
రావిలంక (కొల్లూరు)
రావిలంక  బాపట్ల జిల్లా కొల్లూరు మండలానికి చెందిన రెవెన్యూయేతర గ్రామం.
గ్రామ చరిత్ర
ఆంధ్ర ప్రదేశ్ రాజధాని ప్రాంత అభివృద్ధి ప్రాధికార సంస్థ (సీఆర్‌డీఏ) పరిధిలోకి వస్తున్న మండలాలు, గ్రామాలను ప్రభుత్వం విడిగా గుర్తిస్తూ ఉత్తర్వులు జారీచేసింది. ప్రస్తుతం గుర్తించిన వాటిలోని చాలా గ్రామాలు వీజీటీఎం పరిధిలో ఉన్నాయి. గతంలో వీజీటీఎం పరిధిలో ఉన్న వాటితోపాటుగా ఇప్పుడు మరిన్ని కొన్ని గ్రామాలు చేరాయి. సీఆర్‌డీఏ పరిధిలోకి వచ్చే గుంటూరు, కృష్ణా జిల్లాల్లోని మండలాలు, గ్రామాలను గుర్తిస్తూ పురపాలక శాఖ ముఖ్య కార్యదర్శి ఉత్తర్వులు జారీ చేశారు.
గుంటూరు జిల్లా పరిధిలోని మండలాలు
తాడేపల్లి, మంగళగిరి, తుళ్లూరు, దుగ్గిరాల, తెనాలి, తాడికొండ, గుంటూరు మండలం, చేబ్రోలు, మేడికొండూరు, పెదకాకాని, వట్టిచెరుకూరు, అమరావతి, కొల్లిపర, వేమూరు, కొల్లూరు, అమృతలూరు, చుండూరు మండలాలతో పాటు ఆయా మండలాల పట్టణ ప్రాంతం కూడా సీఆర్‌డీఏ పరిధిలోకి వస్తుంది.
మూలాలు
వర్గం:ఆంధ్రప్రదేశ్ సీఆర్‌డీఏ గ్రామాలు వర్గం:కొల్లూరు మండలం (బాపట్ల జిల్లా) రెవిన్యూయేతర గ్రామాలు
బ్లేడ్
బ్లేడ్ అనగా కత్తిరించడానికి లేదా గాటు పెట్టడానికి ఉపయోగించే సాధనం, లేదా కత్తి లేదా చాకు వంటి ఆయుధం యొక్క చదునైన, పదునైన భాగం. చాలా బ్లేడ్లు హ్యాండిల్స్ కలిగి ఉంటాయి. వస్తువులను కత్తిరించడానికి, గాటు పెట్టడానికి, తెంపడానికి బ్లేడ్లను ఉపయోగిస్తారు. గడ్డి కోయడానికి, చెట్ల ఆకులను కత్తిరించడానికి కూడా ఉపయోగిస్తారు. బ్లేడ్లు వివిధ పరిమాణాలలో, ఆకారాలలో, పదునులలో, పదార్థాలలో ఉంటాయి. కట్టింగ్ అంచుపై శక్తిని కేంద్రీకరించడం ద్వారా బ్లేడ్లు పనిచేస్తాయి. రంపపు కత్తులు లేదా రంపపు బ్లేడ్లు వంటి వాడకంలో దంతాలు, ప్రతి దంతాల బిందువుపై శక్తి మరింత కేంద్రీకృతమవుతుంది. సన్నని అంచుపై ఎక్కువ ఒత్తిడి విధానం ద్వారా బంధాలను విచ్ఛిన్నం చేయడంలో బ్లేడ్లు సమర్థవంతంగా పనిచేస్తాయి.
బ్లేడ్లు కూరగాయలు తరగడానికి, గడ్డం గీసుకోవడానికి, పెన్సిల్ జివ్వుకోవడానికి, గుడ్డను కత్తిరించడానికి, కాయలు తెంపడానికి, మాంసం ముక్కలు చేయడానికి, చెట్లను కోయడానికి, కవర్లను చించడానికి, నేలను త్రవ్వడానికి, చెక్కలను చెక్కడానికి ఇలా అనేక రకాలుగా ఉపయోగపడతాయి.
బ్లేడ్లలో ఒక వైపు పదును ఉన్నవి లేదా రెండు వైపులా పదును ఉన్నవి ఉంటాయి. ఉదాహరణకు గడ్డం గీసుకొనేందుకు తయారు చేసే రేజర్ బ్లేడలో రెండు వైపులా పదును ఉంటుంది, అంతేకాక ఇవి చాలా పలుచగా, అత్యధిక పదునును కలిగివుంటాయి. రేజర్ బ్లేడ్లను చాలా జాగ్రత్తగా ఉపయోగించాలి, అజాగ్రత్తగా ఉంటే చర్మములోనికి చొచ్చుకొనిపోయి గాయాలు కలుగజేస్తాయి.
వర్గం:పనిముట్లు వర్గం:ఆయుధాలు
థర్డ్ ఫ్రంట్
ఎన్నికలు జరగడానికి ఇంకా పదినెలలపైగా సమయం ఉన్నప్పటికీ రాజకీయ సమీకరణాల కోసం ప్రయత్నాలు వేగం పుంజుకుంటున్నాయి. పశ్చిమ బెంగాల్ ముఖ్యమంత్రి, తృణమూల్ కాంగ్రెస్ అధినేత మమతా బెనర్జీ ఫెడరల్ ఫ్రంట్ గురించి మాట్లాడమే కాక, వివిధ రాష్ట్రాల్లో కాంగ్రెస్, బిజెపియేతర నేతల్ని సంప్రదించడం ప్రారంభించారు. బీహార్, ఒడిషా రాష్ట్రాల ముఖ్యమంత్రులు, సమాజ్‌వాది పార్టీ నేత ములాయం సింగ్ యాదవ్‌తో పాటు మన రాష్ట్రంలో ఒక ప్రాంతీయ పార్టీ నేతలతో కూడా మాట్లాడారు. మమత వీరిని సంప్రదించారని తెలియగానే అప్రమత్తమైన వామపక్షనేతలు కూడా వివిధ ప్రతిపక్షాల నేతల్ని కూడగట్టుకోవడం మొదలు పెట్టారు. శరద్‌యాదవ్, ములాయంలతో మాట్లాడారు. అసలు ఎన్నికల ముందు ఫెడరల్ ఫ్రంట్ అనేది ఒక జోక్ అని సిపిఐ నేత బర్దన్ కొట్టి పారేశారు. వామపక్షాలు రంగంలోకిదిగిన తర్వాత ములాయం, చంద్రబాబు నాయుడు తదితరులు ఎన్నికల తర్వాత మాత్రమే మూడో ఫ్రంట్ ఏర్పడుతుందని స్పష్టీకరించారు. ఈ లోపు కాంగ్రెస్ నేతలు కూడా తక్కువేం తినలేదు. ఎన్డీయేనుంచి బయటపడిన బీహార్ ముఖ్యమంత్రి నితీష్ కుమార్‌ను దరిచేర్చుకున్నారు. బిజెపి మద్దతు ఉపసంహరించుకున్న వెంటనే బీహార్ అసెంబ్లీలో నితీష్ కుమార్ సర్కార్ పడిపోకుండా కాపాడారు. డిఎంకే యుపిఏ నుంచి బయటపడినప్పటికీ ఆ పార్టీతో కాంగ్రెస్ పూర్తిగా తెగతెంపులు చేసుకోలేదు.
ఇటీవల డిఎంకె అధినేత కరుణానిధి కూతురు కనిమొళి రాజ్యసభకు ఎన్నికయ్యేందుకు కాంగ్రెస్ సహకరించింది. బిజెపికి మిత్రపక్షాలు తగ్గిపోతుంటే కాంగ్రెస్ ఉన్న మిత్రపక్షాలను నిలుపుకునేందుకు, కొత్తవార్ని చేర్చుకునేందుకు ఇప్పటినుంచే ప్రయత్నాలు ముమ్మరం చేసింది. తమకు వచ్చే లోక్‌సభ ఎన్నికల్లో 140-150 సీట్లు తెచ్చుకుంటే చాలు, మిత్రపక్షాల బలంతో సంకీర్ణ సర్కార్ ఏర్పాటు చేయగలమని కాంగ్రెస్ ధీమా. భారతీయ జనతా పార్టీ మాత్రం నరేంద్ర మోడీ నాయకత్వంలో ప్రభంజాన్ని తీసుకువచ్చి, 180 సీట్లకు పైగా తెచ్చుకుంటే మిత్రపక్షాలు వాటంతటికవే తమ మద్దతుకోసం ముందుకు వస్తాయని భావిస్తోంది. అందుకు తగ్గట్లుగా హిందూత్వ ప్రచారం ఒకవైపు, అభివృద్ధి నినాదం మరో వైపు చేపట్టేందుకు వ్యూహరచన చేస్తోంది.
ఎవరు ఎన్ని ప్రచారాలు, ప్రయత్నాలు చేసినా దేశంలో సంకీర్ణ ప్రభుత్వం ఏర్పాటు ఖాయమని చెప్పేందుకు పెద్దగా ఆలోచించనక్కర్లేదు. అది కాంగ్రెస్ సారథ్యంలో ఉంటుందా, బిజెపి సారథ్యంలో ఉంటుందా, ఈ రెండు పార్టీల్లో ఏదో ఒక పార్టీ మద్దతుతో మూడో ఫ్రంట్ సర్కార్ ఏర్పాటు చేస్తుందా, బిజెపి, కాంగ్రెస్‌లతో అవసరం లేకుండా మూడో ఫ్రంట్ ప్రభుత్వం ఏర్పడుతుందా అన్నదే ఇప్పుడు రాజకీయ వర్గాల్లో చర్చనీయాంశం. కాంగ్రెస్, బిజెపి రెండు పార్టీలు ప్రజల విశ్వాసం పూర్తిగా కోల్పోయి దెబ్బతింటాయని, అప్పుడు మూడో ఫ్రంట్ సర్కార్ ఏర్పాటు అయ్యే అవకాశం లేకపోలేదని వామపక్షాలు ధీమా వ్యక్తం చేస్తున్నారు. ఏదైనా ఎన్నికల తర్వాతే సిద్దాంతాల ప్రాతిపదికగా జరగాలని వారి అభిప్రాయం. విచిత్రమేమంటే దేశంలో తొలుత కాంగ్రెసేతర రాజకీయాలు ప్రారంభమయ్యాయి. అలా ప్రారంభించిన వారే తర్వాత కాంగ్రెస్ సారథ్యంలో సంకీర్ణ సర్కార్‌కు దోహదం చేశారు. ఇప్పుడు కాంగ్రెసేతర, బిజెపియేతర రాజకీయాల గురించి మాట్లాడుతున్నవారు ఒకప్పుడు బిజెపితో చేతులు కలిపి సర్కార్‌లు ఏర్పాటు చేశారు.
బిజెపి ఉనికిలో లేనప్పుడు కూడా కాంగ్రెసేతర రాజకీయాలను విజయవంతంగా అమలు చేయలేని వారు ఇప్పుడు బిజెపి ఒక పార్టీగా బలపడిన తర్వాత రెండు పార్టీలకు వ్యతిరేకంగా రాజకీయాలను ఎలా విజయవంతం చేయగలుగుతారు? అన్నదే ప్రధాన ప్రశ్న. అసలు నెహ్ర సారథ్యంలో ఏర్పడిన తొలి ప్రభుత్వమే సంకీర్ణం. ప్రభుత్వానికి జాతీయ స్వభావం ఉండాలని అప్పటి పెద్దలు భావించినందువల్లే అంబేద్కర్, శ్యామ్‌ప్రసాద్ ముఖర్జీలు ఇద్దరూ కాంగ్రెస్ సభ్యులు కానప్పటికీ కేంద్రమంత్రులయ్యారు.
నిజానికి కాంగ్రెస్ వ్యతిరేకత అన్నది దేశంలో ఒకానొక ఒక సహజ పరిణామంగా ఏర్పడింది. ఈ సహజ పరిణామాన్ని కాంగ్రెస్ విజయవంతంగా విచ్ఛిన్నం చేయగలిగినందువల్లే తన పబ్బం గడుపుకోగలుగుతోంది. బిజెపి బలం పుంజుకోవడం ప్రారంభమైన తర్వాత కాంగ్రెస్ లౌకికవాదాన్ని పాచికగా విసిరి తన వ్యతిరేకులను కూడా తనవైపునకు తిప్పుకోవడం ఒక వ్యూహంగా అవలంబించింది. తాను స్వంతంగా అధికారానికి రాలేనని తెలిసిన తర్వాతే కాంగ్రెస్ ఈ రాజకీయాలను అవలంబించక తప్పలేదు. ఈ క్రమంలో భాగంగా శత్రువులుగా భావించిన పార్టీలను కూడా మిత్రులుగా మార్చుకోవడం, వారి అవసరం తీరిన తర్వాత, లేక వారు బలం కోల్పోయిన తర్వాత వార్ని విసిరి వేయడం, కొత్త మిత్రులను దరిచేర్చుకోవడం పార్టీల బలహీనతను తన బలంగా మార్చుకోవడం కాంగ్రెస్ ఒక కళగా అభ్యసించింది. యుపిఏ తొలి సర్కార్‌లో ఆర్‌జెడి, టిఆర్ఎస్, వామపక్షాలను దరిచేర్చుకుంటే యుపిఏ మలి సర్కార్‌లో వాటి పాత్రే లేదు. వామపక్షాలకు బద్దశత్రువైన తృణమూల్ కాంగ్రెస్‌ను దరి చేర్చుకుని ఆ పార్టీ మద్దతు ఉపసంహరించుకున్న తర్వాత సమాజ్‌వాది పార్టీని చేరదీసింది. ఎస్‌పి, బిఎస్‌పిల బలహీనతలను తనకు అనుకూలంగా ఉపయోగించుకోగలిగిన కాంగ్రెస్ ఇప్పుడు బీహార్‌లో నితీష్‌కు స్నేహ హస్తం చాచింది.
కాంగ్రెస్ వ్యతిరేక ఓట్లు, కాంగ్రెసేతర రాజకీయాల ఆధారంగా ప్రాబల్యం పొందిన పార్టీలు తమ మనుగడ కోసం ఆ విషయం మరిచిపోయినందువల్లే దేశంలో మూడోఫ్రంట్ రాజకీయాలు విజయవంతం కావడం లేదన్న విషయం నిర్వివాదాంశం. ఈ దేశంలో ప్రాంతీయ పార్టీలు తమ కాంగ్రెస్ వ్యతిరేక రాజకీయ చరిత్ర ప్రాధాన్యతను మర్చిపోయినందువల్లే ఈ పరిణామం ఏర్పడింది. అంతే కాదు, కాంగ్రెస్ వ్యతిరేక రాజకీయాలు కూడా ప్రాంతీయ స్థాయిలో చీలిపోవడం వల్లనే అవి జాతీయ స్థాయిలో కలిసికట్టుగా రాజకీయాలను సాగించలేకపోతున్నాయి.
నిజానికి ప్రాంతాల నేతలను, సమస్యలను, ఆకాంక్షలను ఢిల్లీ స్థాయిలో విస్మరించినందువల్లే కాంగ్రెస్ బలం రోజురోజుకూ తగ్గిపోతున్నదన్న విషయాన్ని కాంగ్రెస్‌తో పాటు ప్రాంతీయ పార్టీలు కూడా విస్మరిస్తున్నాయి. వామపక్షాలకు నిన్నమొన్నటివరకూ కాంగ్రెస్ వ్యతిరేకత ఒక సిద్దాంతమే కాదు. జాతీయ స్థాయిలో సంకీర్ణ ప్రభుత్వాలు ఏర్పడడం తప్పనిసరే కాని ఏ సంకీర్ణ ప్రభుత్వం ఏర్పడాలన్నది శాసించాలంటే ప్రాంతీయ పార్టీలు అవసరార్థ రాజకీయాలను విడనాడి తమ సైద్ధాంతిక, రాజకీయ పునాదిని పటిష్ఠం చేసుకోవడం తప్పనిసరి. లేకపోతే ఢిల్లీలో రాష్ట్రాల అస్తిత్వానికి విలువ ఉండదు.
యూపీఏలో లుకలుకలు.....ఎన్డీఏ కోటకు బీటలు........ప్రాంతీయ పార్టీలను ఊరిస్తోన్న ప్రధాని పదవి...... ఇన్నాళ్లు కేంద్రంలో చక్రం తిప్పిన ప్రధాన పార్టీలకు.....తామే కేంద్రంలో ఎందుకు అధికారంలోకి రాకూడదనే ఆలోచన ఊపిరి పోసుకుంటోంది. జాతీయ పార్టీలకు చాలా కాలం క్రితమే కాలం చెల్లడంతో ఇప్పుడు ప్రాంతీయ పార్టీలే దేశాన్ని పాలించాలని తహతహలాడుతున్నాయి. ములాయం, మమత, జయలలిత, పవార్‌, మాయవతి, చంద్రబాబు, నవీన్‌ పట్నాయక్‌, నితీష్‌ ఇలా ప్రాంతీయ శక్తులన్ని 2014లో తమ అదృష్టాన్ని పరీక్షించుకోబోతున్నాయి.
వర్గం:రాజకీయం
మచ్చ హరిదాస్
మచ్చ హరిదాస్  (జననం. డిసెంబర్ 2, 1949) ప్రముఖ తెలుగు రచయిత, పరిశోధకుడు.
జీవిత విశేషాలు
మచ్చ హరిదాస్ , కరీంనగర్ జిల్లాలోని గన్నేరువరం మండలం, గునుకుల కొండాపురం గ్రామంలో మచ్చ వీరయ్య, బుచ్చి రామక్క దంపతులకు జన్మించాడు. హైదరాబాదులోని ఉస్మానియా విశ్వవిద్యాలయంలో ఎం.ఎ.,పిహెచ్.డి, ఆంధ్రా యూనివర్సిటీ నుండి పిజిడిటి పూర్తి చేసాడు.
కుటుంబం
భార్య: భారతి, కుమారులు:  రాజశేఖర్, చంద్రశేఖర్ ,ఇందుశేఖర్
మూలాలు
https://in.linkedin.com/in/dr-haridas-macha-61170a95
జీవా (తమిళ నటుడు)
జీవా,  (జననం: 1984 జనవరి 4) ఇతను ప్రముఖ భారతీయ నటుడు. ఎక్కువగా తమిళ సినిమాల్లో నటించారు. అతని అసలు పేరు '''అమర్ చౌదరి. '''అతని తండ్రి ఆర్.బి.చౌదరి సినీ నిర్మాత. 1996లో అతని తండ్రి  నిర్మించిన సినిమాల్లోనే బాలనటునిగా తన కెరీర్ ప్రారంభించాడు.
జీవా 2003లో ఆసాయ్ ఆసాయి అనే సినిమాతో హీరోగా తెరంగేట్రం చేశాడు. ఆ తరువాత అతను నటించిన రామ్ (2005) సినిమాకుగాను సిప్రస్ అంతర్జాతీయ ఫిలిం ఫెస్టివల్ లో ఉత్తమ నటుడు పురస్కారం అందుకున్నాడు. డిష్యుం (2006), ఇ (2006), కట్ట్రధు తమిజ్ (2007) వంటి పలు విజయవంతమైన చిత్రాల్లో నటించాడు.
తొలినాళ్ళ కెరీర్: 2003–2009
ఆ తరువాత జీవా డిష్యుం (2006) సినిమాలో నటించాడు. అతను అదే ఏడాది మలయాళ సినీ రంగంలో కీర్తి చక్ర సినిమాతో తెరంగేట్రం చేశాడు. ఆ సినిమానే తమిళ్ లో అరన్ పేరుతో డబ్ చేశాడు. ఆ తరువాత ఇ సినిమాలో నటించాడ.2007లో కత్తరదు తమిజ్ సినిమాలో నటించాడు. ఈ సినిమాలో ప్రభాకర్ పాత్రలో అతని నటనకు విమర్శకుల నుంచి ప్రశంసలు లభించాయి. 2007లో ఈ చిత్రం అతిపెద్ద హిట్ గా నిలిచింది. ఈ సినిమా కోసం గెడ్డం పెంచుకుని, వేషం మార్చుకున్నాడు.
దాంతో అతనిపై ఎన్నో విమర్శలు వచ్చాయి. ఈ విమర్శలు ఇతనిని మానసికంగా చాలా కుంగదీసాయని ఒక ఇంటర్వ్యూలో తెలిపాడు. ఈ పాత్రలో తను చాలా లీనమైపోయానని వివరించాడు. ఈ సినిమా మాత్రం కమర్షియల్ గా పెద్ద ఫ్లాప్ అయింది.
2009
2009లో ఎం.రాజేష్ దర్శకత్వంలో శివ మనసుల శక్తి సినిమాలో నటించాడు. 2010లో కచేరీ అరంబం సింగం పులి చిత్రంలో ద్విపాత్రాభినయం చేశాడు. 2011లో కె.వి.ఆనంద్ దర్శకత్వంలో కో సినిమాలో నటించాడు ఈ సినిమాలోని అతని నటనకు విమర్శకుల, ప్రేక్షకుల ప్రశంసలు లభించాయి. ఆ తరువాత అతను చేసిన రోవితరం, వందనం వెండరాన్ సినిమాలు విజయం సాధించాయి. కానీ విమర్శనాత్మకంగా మిశ్రమ ఫలితాలు లభించాయి.
2012లో ఎస్.శంకర్ దర్శకత్వంలో నంబన్ అనే కామెడీ సినిమాలో నటించాడు. ఈ సినిమా అతి పెద్ద హిట్ అవడమే కాక, విమర్శనాత్మకంగా మంచి విజయం సాధించింది. జీవా నటనకు విమర్శకుల ప్రశంసలు లభించాయి. మిస్స్కిన్ దర్శకత్వంలో  ముగమూడి, గౌతమ్ మీనన్ దర్శకత్వంలో నీతానే ఎన్ పొన్ వసంతం సినిమాల్లో నటించాడు. ఆ తరువాత డేవిడ్, ఎంద్రెండ్రుం పున్నగై సినిమాల్లో కనిపించాడు. 2014లో అతను నటించిన యాన్ చిత్రం ఫ్లాప్ అయింది. ఆ తరువాత నటించిన పొక్కిరీ రాజా సినిమా తన 25వ చిత్రం. ఈ సినిమా విజయవంతం కాకపోవడమే కాక, విమర్శనాత్మకంగా కూడా పెద్ద అపజయంగా నిలిచింది. ప్రస్తుతం నయనతారతో కలసి తిరునాల్ సినిమాలో నటిస్తున్నాడు
ఇతర రంగాల్లో
స్టార్ విజయ్ టీవీలోని జోడి నెంబర్ వన్ డాన్స్ కాంపిటేషన్ మూడో సీజన్ లో సంగీతా, ఐశ్వర్య రజనీకాంత్ లతో కలసి జీవా న్యాయనిర్ణేతగా వ్యవహరించాడు. 2011లో తన అన్న జితిన్ రమేష్ తో కలసి స్పైరల్ డ్రీమ్స్ అనే నిర్మాణ సంస్థ మొదలుపెడతామని ప్రకటించాడు. తన తండ్రిలాగా కొత్త దర్శకులను ప్రోత్సహించేందుకే నిర్మాణ సంస్థ పెట్టబోతున్నట్టు వివరించాడు.
వ్యక్తిగత జీవితం
సినీ నిర్మాత ఆర్.బి.చౌదరి, మహ్జాబీన్ లకు 1984 జనవరి 4, న తమిళనాడులోని చెన్నైలో జీవా జన్మించాడు.అతని అసలు పేరు అమర్. నలుగురు అన్నదమ్ముల్లో జీవా ఆఖరివాడు. వారి స్వంత బ్యానర్ సూపర్ గుడ్ ఫిలింస్ కు అతని పెద్ద అన్నయ్య బి.సురేష్ సహ యజమానిగా వ్యవహరిస్తున్నాడు. రెండో అన్నయ్య జీవన్ స్టీల్ ఇండస్ట్రీలో వ్యాపారవేత్తగా ఉండగా, మూడో అన్నయ్య జితిన్ రమేష్ తమిళ సినీరంగంలో ఉన్నాడు.
2007 నవంబరు 21 న అతని ఢిల్లీకి చెందిన చిన్ననాటి స్నేహితురాలు సుప్రియను జీవా వివాహం చేసుకున్నాడు. సుప్రియా ఎంబిఎ చదివి, ఇంటీరియర్ డిజైనర్ గా పనిచేస్తుంది. 1994లో టి నగర్ లో స్కూలులో చదువుకునేటప్పుడు వారిద్దరికీ మొదటి పరిచయం అయింది. 2010లో ఈ జంటకు స్పర్శ్ అనే కొడుకు పుట్టాడు. 1998 నుంచి 2002 వరకు ఆర్. శేఖర్ వద్ద మంసురియా కుంగ్ ఫూ నేర్చుకున్నాడు.
మూలాలు
వర్గం:1983 జననాలు వర్గం:జీవిస్తున్న ప్రజలు వర్గం:తెలుగు సినిమా నటులు వర్గం:సినిమా నటులు వర్గం:కళైమామణి పురస్కార గ్రహీతలు
కూచికాయలపూడి
కుచికాయలపూడి, కృష్ణా జిల్లా, గుడ్లవల్లేరు మండలానికి చెందిన రెవెన్యూయేతర గ్రామం.గుడివాడ నుండి 9 కి.మీ. దూరంలో ఉంది. నేషనల్ హైవే 214 నుండి 2 కి.మీ, దూరంలో ఉంటుంది.
సమీప గ్రామాలు
గుడివాడ, పెడన, హనుమాన్ జంక్షన్, మచిలీపట్నం
గ్రామానికి రవాణా సౌకర్యాలు
గుడ్లవల్లేరు, పామర్రు నుండి రోడ్దురవాణా సొకర్యం ఉంది. రైల్వేస్టేషన్ విజయవాడ 56 కి.మీ
గ్రామంలో విద్యా సౌకర్యాలు
జిల్లాపరిషత్ హైస్కూల్, వడ్లమన్నాడ, పెంజెండ్ర
గ్రామానికి సాగు/త్రాగునీటి సౌకర్యం
మంచినీటి చెరువు ఏడు ఎకరాలలో విస్తరించియున్న ఈ చెరువులో దశాబ్దాలుగా, పూడికతీయక చెరువు పూడిపోయి నీటి నిలువలు ఉండేఋవికావు. త్రాగునీటికి, వాడుకనీటికీ గ్రామస్థులు నానా అవస్థలూ పడేవారు. జనవరి/2017లో నీరు-చెట్టు కార్యక్రమంలో భాగంగా 3.3 లక్షల వ్యయంతో, చెరువులో పూడిలతీత కార్యక్రమం చేపట్టినారు.దాని ఫలితంగా, ప్రస్తుతం వేసవిలో గూడా ఈ చెరువు జలకళను సంతరించుకొన్నది. గ్రామస్థుల అవసరాలను తీర్చుచున్నది. [5]
గ్రామ పంచాయతీ
2013 జూలైలో ఈ గ్రామ పంచాయతీకి నిర్వహించిన ఎన్నికలలో శ్రీ కొడాలి రామరాజు, సర్పంచిగా ఎన్నికైనారు. [2]
శ్రీ సీతారామస్వామివారి ఆలయం
ఈ ఆలయంలో ధ్వజస్తంభం శిథిలావస్థకు చేరడంతో, నూతన ధ్వజస్థ్సంభ ప్రతిష్ఠా కార్యక్రమాలు, 2015,మే-28వతేదీ గురువారంనాడు ప్రారంభించారు. ఆ రోజు రాత్రి, అంకురార్పణ, వాస్తుపూజ, వాస్తుహోమం, విష్వక్సేనపూజ నిర్వహించారు. 29వ తేదీ శుక్రవారంనాడు ప్రత్యేకపూజలు నిర్వహించారు. 31వ తేదీ ఆదివారం ఉదయం 9 గంటలకు ధ్వజస్తంభ ప్రతిష్ఠ నిర్వహించారు. ఈ సందర్భంగా రత్నన్యాసం, యంత్రస్థాపన, పూర్ణాహుతి, పెద్ద ఎత్తున అన్నసమారాధన ఏర్పాటుచేసారు. శనివారంనాడు రాత్రి ఏర్పాటుచేసిన సంగీతవిభావరి, ఆదివారం ఏర్పాటుచేసిన చిన్నారుల సంప్రదాయ కోలాటం అందరినీ ఆకట్టుకున్నవి. ఆలయంలో ధ్వజస్తంభ ప్రతిష్ఠను పురస్కరించుకొని, ఆదివారం రాత్రి, శ్రీ సీతారాముల దివ్య కళ్యాణాన్ని కన్నులపండువగా నిర్వహించారు. ఈ కార్యక్రమంలో 20 మంది దంపతులు ఉభయదాతలుగా పాల్గొనడం విశేషం. [1]
గ్రామంలోని ప్రధాన పంటలు
ఈ ఊరు వ్యవసాయరంగంలో బాగా అభివృద్ధి సాధించింది.
గ్రామంలో ప్రధాన వృత్తులు
వ్యవసాయం
గ్రామ విశేషాలు
ఈ ఊరు డప్పు కళాకారులకు ప్రసిద్ధి చెందినది. ఈ గ్రామంలో పూర్ణ  అను ఒక డప్పు కళాకారుల బృందం ఉంది.
వెలుపలి లింకులు
[1] ఈనాడు అమరావతి; 2015,జూన్-1&2; 29వపేజీ. [2] ఈనాడు అమరావతి; 2015,ఆగష్టు-17; 26వపేజీ. [3] ఈనాడు అమరావతి; 2015,ఆగష్టు-20; 25వపేజీ. [4] ఈనాడు అమరావతి; 2015,డిసెంబరు-19; 25వపేజీ. [5] ఈనాడు అమరావతి/గుడివాడ; 2017,మే-21; 1వపేజీ.
మొదటి పరాంతకచోళుడు
మొదటి పరాంతక చోళ I (తపరాధా:) ; (907-955) (முதலாம் பராந்தக சோழன்) తన చోళ సామ్రాజ్యంలో తమిళనాడు దక్షిణ భారతదేశంలో చోళ రాజ్యాన్ని 48 సంవత్సరాలు పాలించాడు. ఆయన పాలనల పెరుగుతున్న విజయం, శ్రేయస్సు ద్వారా అత్యుత్తమమైనదిగా గుర్తించబడింది.
పాండ్యల మీద దాడి
పరాంతక తన తండ్రి ప్రారంభించిన విస్తరణను కొనసాగిస్తూ, సా.శ. 910 లో పాండ్య రాజ్యం మీద దాడి చేశాడు. ఆయన పాండ్య రాజధాని మదురైని స్వాధీనం చేసుకుని మదురై-కొండ (మదురై సంగ్రహకుడు) అనే బిరుదును పొందాడు. పాండ్య పాలకుడు మూడవ మరవర్మను రాజసింహ తన సహాయానికి సైన్యాన్ని పంపమని శ్రీలంక రాజు 5 వ కస్సాపా సహాయం కోరింది. వెలూరు యుద్ధంలో పరాంతక సంయుక్త సైన్యాన్ని ఓడించాడు. పాండ్య రాజు శ్రీలంకకు పారిపోయాడు. పరాంతక మొత్తం పాండ్య దేశాన్ని స్వాధీనం చేసుకున్నాడు.
కొత్తగా స్వాధీనం చేసుకున్న దేశంలో పరాంతక చాలా సంవత్సరాలు గడిపాడు. చివరికి ఆయన తన లక్ష్యాన్ని సాధించాడని భావించి ఆయన తన విజయాన్ని మదురైలో పట్టాభిషేకం ద్వారా జరుపుకోవాలని అనుకున్నాడు. దీనిలో పాండ్య రాచరికం చిహ్నం తనతో జతచేకోవాలని భావించాడు. అయినప్పటికీ పాండ్యరాజు ఈ ప్రయత్నంలో విఫలమయ్యాడు. వారిని లంక రాజు సురక్షితంగా అదుపులో ఉంచాడు. తన పాలన ముగిసే సమయానికి పరాంతక లంక మీద దాడి చేసి వారిని పట్టుకోవడానికి ప్రయత్నించాడు. లంక రాజు నాలుగవ ఉదయ పాండ్య కిరీటం, ఆభరణాలను తీసుకొని రోహన కొండలలో దాక్కున్నట్లు మహావంశ నమోదిత ఆధారాలు తెలియజేస్తున్నాయి. పరాంతక సైన్యాలు ఖాళీ చేత్తో తిరిగి రావలసి వచ్చింది.
పాండ్య దేశంలో, లంకలో ఆయన చేసిన దోపిడీల తరువాత "మదురైయుం, ఈళం కొండ పరకేసరి వర్మను " (మదుర, శ్రీలంకలను జయించిన పరకేసరివర్మను) - అనే బిరుదును మొదటి పరాంతక తీసుకున్నాడు.
పరంతక ప్రభావం విస్తరణ
అతని విజయాల ఉచ్ఛస్థితిలో మొదటి పరాంతక ఆధిపత్యాలు ఆంధ్రప్రదేశులోని నెల్లూరు వరకు దాదాపు మొత్తం తమిళ దేశాన్ని కలిగి ఉన్నాయి. పరాంతక విస్తృతమైన విజయాలు సాధించిన గొప్ప సైనికయోధుడు అని ఇతర చోళ మంజూరుల నుండి స్పష్టమైంది. ఆయన దానిని నమోదు చేసి ఉండవచ్చు. కాని నమోదిత ఆధారాలను మనం కోల్పోయాం. ఆయన సా.శ. 912. నాటికి దక్కను రాజ్యాల రాజులను ఓడించాడు. ఆయన తండ్రి ఆదిత్య ప్రారంభించిన విజయాలను కనీసం తాత్కాలికంగా పూర్తి చేశాడు.
పౌర, మతకార్యకలాపాలు
మొదటి పరాంతక తన సుదీర్ఘ పాలనలో ఎక్కువ భాగం యుద్ధకార్యకలాపాలలో నిమగ్నమై ఆయన శాంతిస్థాపన విడిచిపెట్టలేదు. తన దేశం అంతర్గత పరిపాలన గురించి ఆయన చాలా ఆసక్తిని కనబరిచాడు. ఆయన ఒక శాసనంలో గ్రామ సమావేశాల నిర్వహణకు సంబంధించిన నియమాలను పేర్కొన్నాడు. దక్షిణ భారతదేశంలోని గ్రామ సంస్థలు మొదటి పరాంతక కంటే చాలా పూర్వ కాలం నాటివి అయినప్పటికీ స్థానిక స్వపరిపాలన సరైన పరిపాలన కోసం ఆయన అనేక వందల సంస్కరణలను ప్రవేశపెట్టాడు.
రాగి ఫలక శాసనాలు పరాంతక దేశవ్యాప్తంగా అనేక కాలువలను తవ్వడం ద్వారా వ్యవసాయ ప్రయోజనాలను ప్రోత్సహించినట్లు పేర్కొన్నాయి.
యుద్ధంలో దోచుకున్న సంపదలను అనేక దేవాలయాలకు, స్వచ్ఛంద సంస్థలకు విరాళం ఇవ్వడానికి కూడా ఉపయోగించాడు. ఆయన చిదంబరం శివాలయాన్ని బంగారు పైకప్పుతో కప్పినట్లు సమాచారం. "తిల్లైయంబలతుక్కు పోను కూరై వీయంథ దేవను" ఆయన మతపరంగా శివభక్తుడు (శివుని అనుచరుడు).
తిరుచిరాపల్లికి సమీపంలో ఉన్న అన్బిలు వద్ద ఉన్న పురాతన ఆలయంలో నయన్మార్లు పరాంతక ఆలయంలో 108 మంది సేవకులతో కొన్ని సేవలను ప్రారంభించినట్లు సమాచారం [అయితే ఈ పత్రాలు వెయ్యి సంవత్సరాల ముందు నివసించిన పరాంతక గురించి అంతకు పూర్వం వ్రాయబడిన నాయన్మారు పాటలలో పొందుపచడం ఎలా సాధ్యం అని సందేహానికి చోటిస్తుంది]. ఈ సేవకులు సామవేదం పురాతన జైమినియ వృత్తాంతాన్ని పునరావృతానికి పనిచేశారు. మొదటి పరాంతక నిరంతరం అనేక ఆచారాలను వసంతయాగం, సోమయాగం, అతిరాత్రం, అగ్నిహోత్రం మొదలైనవి ప్రత్యక్షంగా చేశారు.
వ్యక్తిగత జీవితం
అతని శాసనాల నుండి మనం పరాంతక వ్యక్తిగత జీవితం గురించి కొన్ని వివరాలను సేకరించవచ్చు. ఆయనకు చాలా మంది భార్యలు ఉన్నారు. వారిలో పదకొండు కంటే అధికంగా శాసనాల్లో కనిపించరు. ఆయన మతపరంగా గొప్ప భక్తుడు అయినప్పటికీ లౌకికవాదిగా వివిధ విశ్వాసాలను ప్రోత్సహించాడు. ఆయన కుటుంబంలోని వివిధ సభ్యులు దేవాలయాలను నిర్మించడం, రాజ్యం అంతటా వివిధ మందిరాలకు క్రమం తప్పకుండా విరాళాలు ఇవ్వడం కనిపిస్తుంది. పరాంతక పెద్ద కుమారుడు కోదండరామ. తిరువోరియూరు నుండి ఆయన తండ్రి 30 వ సంవత్సరంలో కొన్ని దీపాలకు విరాళం ఇచ్చినట్లు ఒక శాసనం ఉంది. అతనితో పాటు ఆయనకు అనేక ఇతర కుమారులు ఉన్నారు; అరికలకేసరి, గండరాదిత్య, రాజదిత్య, ఉత్తమసిలి.
పరంతకాకు కొడుంగల్లూరు చేరాలు సన్నిహితులుగా ఉన్నారు. రెండు వివాహాల ద్వారా ఈ సంబంధం మరింత బలపడింది. రాజు ఇద్దరు విభిన్న చేర యువరాణులను (అతని ఇద్దరు కుమారులు తల్లులు, రాజదిత్య, అరింజయ చోళలను) వివాహం చేసుకున్నట్లు భావించబడుతుంది.
పరాంతక 32 వ సంవత్సరంలో తిరునావలూరు (తిరుమనల్లూరు) లోని విష్ణు ఆలయానికి పిళ్ళైయారు (యువరాజు) రాజాదిట్టదేవ సభ్యుడు కానుక ఇచ్చారు. రాజదిత్య తరువాత తిరునావలూరును "రాజదిట్టపురం" అని కూడా పిలుస్తారు. చేర రాజ్యంలోని కులీన కుటుంబాల నుండి పెద్ద సంఖ్యలో యోధులు ఈ చేరా-చోళ యువరాజు బృందంలో భాగమని భావించబడుతుంది. పరాంతక 39 వ సంవత్సరంలో ఆయన అల్లుడు, మహాదేవడిగళు, రాజదిత్య రాణి, లతరాజ కుమార్తె తన సోదరుడి యోగ్యత కోసం రాజదిత్యేశ్వర ఆలయానికి ఒక దీపం దానం చేశారు. ఆయనకు కనీసం ఇద్దరు కుమార్తెలు ఉన్నారు: విరామదేవి, అనుపమ. ఉత్తమసిలి చోళ సింహాసనం విజయవంతం కావడానికి ఎక్కువ కాలం జీవించినట్లు కనిపించడం లేదు.
సా.శ. 955 లో పరాంతక మరణించాడు. ఆయన తరువాత ఆయన రెండవ కుమారుడు గండరాదిత్య వారసుడయ్యాడు.
శిలాశాసనాలు
ఈ క్రిందివి తిరువోరియూరు నుండి వచ్చిన పరాంతక శాసనం. ఆయన ఆధిపత్యాలలో తోండైమండలం దాటిన ప్రాంతాలు ఉన్నాయని చూపించడం చాలా ముఖ్యం:
" తన 34 వ సంవత్సరంలో నాటి చోళ రాజు మదురైకొండ పరకేసరివర్మను (పరాంతక) రికార్డు. తెనుకరై-నాడు ఉపవిభాగమైన పోయూరుకుర్రంలోని సిరుకులట్రూరుకు చెందిన మరను పరమేశ్వరను (సెంబియాను సోలియారాయణ) తిరువోట్రియూరు మహాదేవ ఆలయానికి దీపం బహుమతిగా ఇచ్చారు. ఇది సిట్పులిని నాశనం చేసి నెల్లూరును నాశనం చేసిన సైనిక అధికారిని సూచిస్తుంది.
ఇక్కడ మేము ఆయన కుమారుడు అరింజయ విరాళం ఇస్తున్నాము. మరోసారి అది తిరువోట్రియూరు నుండి:
'' పదకొండవ తన 30 వ సంవత్సరంలో నాటి మదురైకొండ పరాకేసరివర్మను (పరాంతక) 30 వ సంవత్సరంలో రికార్డులు, చోళ-పెరుమనాడిగళు (అనగా పరంతక) కుమారుడు అరిండిగై-పెరుమనారు చేత దీపానికి బంగారం బహుమతి అధిగ్రామ వద్ద శివుడు దేవునికి. ''
ఆయన కుమారుడు రాజదిత్యకు సంబంధించిన అనేక శాసనాలు కూడా తిరునవళూరుకు చెందిన దగ్గర ఉన్నాయి. అలాంటి ఒక శాసనం తిరునావలూరులోని రాజదిత్యేశ్వర ఆలయంలో ఉంది. ఈ ఆలయాన్ని తిరుతోండీశ్చరం అని కూడా పిలుస్తారు:
చోళ రాజు మదురైకొండ పరకేసరివర్మను 29 వ సంవత్సరంలో ఒక రికార్డు. రాజాదిత్యదేవ సేవకుడు రాజాదితేశ్వర, అగస్త్యేశ్వర మందిరాలకు నైవేద్యం కోసం 20 గొర్రెలు, రెండు దీపాలను దానం చేశాడు. ''
వనరులు
వర్గం:చోళ రాజులు వర్గం:907 జననాలు వర్గం:955 మరణాలు వర్గం:10వ శతాబ్దపు భారతీయ చక్రవర్తులు
తాండూరు మండలం (వికారాబాద్ జిల్లా)
తాండూర్ మండలం, తెలంగాణ రాష్ట్రంలోని వికారాబాదు జిల్లాకు చెందిన మండలం. తాండూరు, ఈ మండలానికి కేంద్రం. 2016 లో జరిగిన జిల్లాల పునర్వ్యవస్థీకరణకు ముందు ఈ మండలం రంగారెడ్డి జిల్లా లో ఉండేది. ప్రస్తుతం ఈ మండలం కొత్తగా ఏర్పాటైన తాండూరు రెవెన్యూ డివిజను లో భాగం. పునర్వ్యవస్థీకరణకు ముందు ఇది వికారాబాదు డివిజనులో ఉండేది.ఈ మండలంలో 38 రెవెన్యూ గ్రామాలు ఉన్నాయి..నిర్జన గ్రామాలు లేవు.
2016 లో జరిగిన పునర్వ్యవస్థీకరణ తరువాత, ఈ మండల గణాంకాల్లో మార్పేమీ రాలేదు. మండల వైశాల్యం 240 చ.కి.మీ. కాగా, జనాభా 118,776. జనాభాలో పురుషులు 59,384 కాగా, స్త్రీల సంఖ్య 59,392. మండలంలో 25,273 గృహాలున్నాయి.
మండలంలోని రెవెన్యూ గ్రామాలు
thumb|2016 పునర్వ్యవస్థీకరణకు ముందు అవిభక్త రంగారెడ్డి జిల్లా పటంలో మండల స్థానం
గమనిక:నిర్జన గ్రామం ఒకటి పరిగణనలోకి తీసుకోలేదు
వివేక్ ఒబెరాయ్
వివేక్ ఒబెరాయ్ (జననం 1976 సెప్టెంబరు 3) ప్రముఖ బాలీవుడ్ నటుడు. రాం గోపాల్ వర్మ దర్శకత్వంలో వచ్చిన హిట్ సినిమా కంపెనీ(2002) తో తెరంగేట్రం చేశారు వివేక్. ఈ సినిమాలోని ఆయన నటనకు ఫిలింఫేర్ ఉత్తమ నూతన నటుడు, ఉత్తమ సహాయ నటుడు పురస్కారాలను అందుకున్నారు. సాతియా, మస్తీ, యువ, ఓంకారా, గ్రాండ్ మస్తీ వంటి ఎన్నో పేర్కొనదగ్గ చిత్రాల్లో నటించారు. క్రిష్ 3 సినిమాలో ప్రధాన ప్రతినాయకుడిగా నటించారు. జీవిత చరిత్రల ఆధారంగా తీసిన షూట్ ఔట్ ఎట్ లోఖండ్ వాలా, రక్త చరిత్ర, రాయ్ వంటి  సినిమాల్లో ఆయన నటనకు మంచి గుర్తింపు వచ్చింది.
తొలినాళ్ళ జీవితం
హైదరాబాద్లో 1976 సెప్టెంబరు 3న జన్మించారు వివేక్. ఆయన తండ్రి ప్రముఖ బాలీవుడ్ నటుడు సురేష్ ఒబెరాయ్. ఆయన పంజాబీ  హిందువు. తల్లి యశోధర ఒబెరాయ్  తమిళ నాడుకు చెందినవారు. నిజానికి పెళ్ళి సమయానికి సురేష్ నటుడు కాదు. వారి కుటుంబ వ్యాపారమైన మెడికల్ షాపులను చూసుకునేవారు. కానీ ఆ తరువాత ఫిలిం అండ్ టెలివిజన్ ఇన్ స్టిట్యూట్ ఆఫ్ ఇండియాలో చేరారు. మొదట హైదరాబాద్ పబ్లిక్ స్కూల్  లో  చదువుకున్న వివేక్ ఆ తరువాత అజ్మెర్ లోని మయో కళాశాలలో  చదువుకున్నారు. తరువాత జుహులోని మితిబాయ్ కళాశాలలో చదివారు. లండన్ లో జరిగిన ఒక యాక్టర్స్ వర్క్ షాప్ కు హాజరైన వివేక్ ను న్యూయార్క్ విశ్వవిద్యాలయానికి చెందిన దర్శకుడు గుర్తించి న్యూయార్క్ తీసుకువెళ్ళి ఫిలిం నటనలో మాస్టర్స్ డిగ్రీలో చేర్చారు. కొన్ని బాలీవుడ్ సినిమాలకు వివేక్ స్క్రిప్ట్ రచయితగా కూడా పనిచేశారు.
2002–2009
thumb|[[రాం గోపాల్ వర్మ దర్శకత్వంలో  వచ్చిన రక్తచరిత్ర సినిమాలో పరిటాల రవీంద్ర పాత్రలో వివేక్|390x390px]] రాం గోపాల్ వర్మ దర్శకత్వంలో వచ్చిన కంపెనీ సినిమాతో  తెరంగేట్రం  చేశారు వివేక్. ఆ సినిమాకు ఉత్తమ నటుడు డెబ్యూ, ఉత్తమ సహాయ నటుడు పురస్కారాలు పొందారు ఆయన. ఆ తరువాత రోడ్, దమ్ వంటి సినిమాల్లో నటించారు.
2002లో షాహిద్ అలీ దర్శకత్వంలో సాతియా సినిమాలో నటించారు వివేక్. ఈ సినిమా భారీ విజయాన్ని నమోదు చేసుకుంది. ఆయనకు ఫిలింఫేర్ ఉత్తమ నటుడు నామినేషన్ కూడా లభించింది. 2004 లో కామెడీ సినిమా మస్తీలోనూ, యువ సినిమాలోనూ నటించారు. 2005లో కిస్నా: ది వారియర్ పొయెట్ సినిమాలో కిస్నా పాత్ర చేశారు వివేక్.
2006లో షేక్స్పియర్ నాటకం ఒథెల్లో ఆధారంగా తీసిన ఓంకారా సినిమాలో నటించారు వివేక్. అసలు నాటకంలో మిచెల్ కాసియో పాత్రను కేసూ పాత్రగా వేశారు ఆయన. ఈ సినిమాలోని ఆయన నటనను చూసి దర్శక, రచయిత గుల్జార్ ఆయనను ఎంతగానో ప్రశంసించారు.
2007లో షూట్ ఔట్ లోఖండ్ వాలా సినిమాలో గ్యాంగ్ స్టర్ మాయా డొలస్ పాత్రలో కనిపించారాయన.
2008లో అపూర్వ లఖియా దర్శకత్వంలో, ఏక్తా కపూర్ నిర్మాణంలో వచ్చిన మిషన్ ఇస్తాంబుల్ సినిమాలో నటించారు. ఈ సినిమాలోని అపున్ కే సాత్ పాటను అంతర్జాతీయ భారత ఫిలిం అకాడమీ అవార్డు ఫంక్షన్ లో ప్రదర్శించారు వివేక్.
2009–ప్రస్తుతం
ఎడమ|thumb|జయంతభాయ్ కీ లవ్ స్టోరీ సినిమా ప్రచారంలో వివేక్ ఒబెరాయ్ తో హీరోయిన్ నేహా శర్మ|392x392px 2009లో కుర్బాన్ సినిమాలో సహాయనటునిగా కనిపించారు వివేక్. 2010లో ప్రిన్స్ సినిమాలో నటించారు. ఈ సినిమా కమర్షియల్ గా హిట్ అయినా, వివేక్ నటనకు ప్రేక్షకుల నుంచి విమర్శలు వచ్చాయి. తెలుగు రాజకీయనాయకుడు పరిటాల రవి పాత్రను రాంగోపాల్  వర్మ దర్శకత్వం వహించిన రక్తచరిత్ర సినిమాలో పోషించారు వివేక్.
మణిరత్నం నిర్మాణంలో షాహిద్ అలీ, శివల దర్శకత్వంలో బ్లడీ పాకీ సినిమాలో నటించారు వివేక్. అక్టోబరు 2012లో ఆయన నటించిన  కిస్మత్ లవ్ పైసా దిల్ సినిమా ఫ్లాప్ అయింది. 2011లో వాచ్ ఇండియన్ సర్కస్ సినిమాను నిర్మించారు వివేక్. 16 నుంచి 40 ఏళ్ళ వయసులోపు ప్రేక్షకులు పాల్గొని ఉత్తమ సినిమాను ఎన్నుకునే 16వ బూసన్ ఫిలిం ఫెస్టివల్ లో ఈ సినిమా ప్రదర్శించారు. ప్రపంచవ్యాప్తంగా 380సినిమాలను ప్రదర్శించగా, ఈ సినిమాను ఉత్తమ సినిమాగా ఆడియన్స్ చాయిస్ అవార్డుకు ఎంచుకున్నారు ప్రేక్షకులు. ఈ ఫిలిం ఫెస్టివల్ కు ఉన్న 16 ఏళ్ళ చరిత్రలో మొట్టమొదటిసారిగా ఈ అవార్డును పొందిన ఏకైక భారతీయ సినిమా ఇదే కావడం విశేషం. అప్పటికే ఈ సినిమా అంతర్జాతీయ విమర్శకుల నుండి, ప్రేక్షకుల నుండి, పత్రికల నుండి ఎన్నో ప్రశంసలు అందుకుంది. మే 2014లో విడుదలైన ది అమేజింగ్ స్పైడర్ మాన్-2 హిందీ డబ్బింగ్ సినిమాలో ఎలక్ట్రో పాత్రకు డబ్బింగ్ చెప్పారు వివేక్.
12 ఏళ్ళ తరువాత యశ్ చోప్రా ఫిలింస్ నిర్మించే సినిమా బ్యాంక్ చొర్ లో నటించనున్నారు వివేక్.
దాతృత్వం
సునామీలో కొట్టుకుపోయిన ఊరును తిరిగి నిర్మించేందుకు సహకరించిన వివేక్ ను 2006లో రెడ్ అండ్ వైట్ బ్రేవరీ అవార్డుతో గౌరవించారు. ఆ సమయంలో తమిళనాడులో ఉన్న వివేక్ ప్రతిరోజూ 6 ట్రక్కులతో నిత్యావసర వస్తువులను సునామీ ప్రభావిత ప్రాంతలకు పంపేవారు. తమిళనాడు కడలూరు జిల్లాలోని సునామీ ప్రభావిత గ్రామాన్ని దత్తత తీసుకున్నారు. వీరి కుటుంబం యశోధర ఒబెరాయ్ ఫౌండేషన్ పేరుతో ఒక స్వచ్ఛంద సేవా సంస్థను ప్రారంభించారు. ప్రపంచ ఆరోగ్య సంస్థ తరపున వివేక్ పొగాకు వ్యతిరేక ప్రచారానికి అంబాసిడర్ గా కూడా పనిచేస్తున్నారు. చెన్నైలోనూ, ముంబైలోనూ పలు సేవా  కార్యక్రమాలు నిర్వహిస్తుంటారు. 2004 సునామీ బాధితుల కోసం ప్రాజెక్ట్ హోప్ తో కలసి వివేక్ చేసిన కృషికి రోటరీ ఇంటర్నేషనల్ ఆయనను గుడ్ సమరిటన్ పురస్కారంతో  సత్కరించింది.
తొలినాళ్ళ జీవితం
ప్రాజెక్ట్ దేవి, కాన్సర్ పేషేంట్స్ ఎయిడ్ అసోసియేషన్, బన్ యన్ వంటి సేవా కార్యక్రమాల్లో ఎంతో కృషి చేశారు వివేక్. ఈ కార్యక్రమాలకు దాదాపు 30 లక్షలు విరాళం ఇచ్చారు వివేక్. మరో 250 లక్షల విరాళాన్ని సేకరించారు.
వ్యక్తిగత జీవితం
ఒబెరాయ్ కొన్నాళ్ళు నటి ఐశ్వర్య రాయ్ తో డేటింగ్ చేశారు. కానీ తరువాత వారు విడిపోయారు.<sup class="noprint Inline-Template" style="white-space:nowrap;">]
29 అక్టోబరు 2010న కర్ణాటకకు చెందిన మంత్రి జీవరాజ్ ఆల్వా కుమార్తె ప్రియాంజా అల్వాను బెంగళూరులో వివాహం చేసుకున్నారు. వీరికి 2013 ఫిబ్రవరి 6న వారికి కుమారుడు వివాన్, 2015 ఏప్రిల్ 21న కుమార్తె అమేయా జన్మించారు.
నటి కరీనా కపూర్ ప్రోత్సాహంతో తాను శాకాహారిగా మారానని చెప్తారు వివేక్. తరువాత కొన్నాళ్ళకు పెటా సంస్థ సెక్సీయెస్ట్ వెజిటేరియన్  జాబితాలో  కూడా చేరారు ఆయన.
మూలాలు
వర్గం:1976 జననాలు వర్గం:జీవిస్తున్న ప్రజలు
చైనా నాటకరంగం
చైనా నాటకరంగం కు సుదీర్ఘ చరిత్ర ఉంది. ప్రస్తుతం దీనిని చైనీస్ ఒపెరా లేదా బీజింగ్ ఒపెరా లేదా కాంటోనీస్ ఒపేరా అని పిలుస్తారు. అయితే, చైనాలో నాటకం ఎప్పుడు ప్రారంభమైందో చెప్పటానికి చారిత్రక ఆధారాలు దొరకలేదు. ఒక్కొక్కరు ఒక్కో చరిత్రను సూచించారు.
ప్రారంభం
క్రీ.పూ 2,500 సంవత్సరాల క్రితం మత పరమైన దైవ ప్రార్థనలు చేసినప్పుడుగానీ, యుద్ధంలో విజయం సాధించినప్పుడు ప్రకటించే ఆనందంలోగానీ, సంగీతంకు అనుగుణంగా మూకాభినయాలు, నృత్యాలు చేసేవారు. అలా పూజల సందర్భంగా జరిపేటువంటి తంతుల నుండే చైనా నాటకరంగం అభివృద్ధి చెందినదని చరిత్రకారుల అభిప్రాయం. క్రీ.పూ. 2205-1766 మధ్యకాలంలోనే చైనా ప్రజలు వారి వృత్తిపనులు చేసుకుంటూ పాటలు పాడేవాడుతూ, నృత్యాలు చేసేవారు. క్రీ.పూ. 1122-255 కాలంలో చైనాను పాలించిన చౌ (Chou) రాజవంశీయుల కాలంలో అక్కడ నృత్యాలకి ఆదరణ, పోషణ లభించడమేకాకుండా దేవాలయ ప్రాంగణాలలోనూ, పొలాల మధ్య, రహదారుల కూడళ్లలో ప్రదర్శించబడే ఈ నృత్యాలు, మూకాభినయాలు ఏకంగా రాజులు నిర్మించిన ఎత్తైన రంగస్థలాలకి చేరుకున్నాయి.
చైనా నాటకరంగానికి ఆదిగురువుగా పేరుపొందిన మింగ్ హూవాంగ్ అనే రాజు సా.శ. 8వ శతాబ్దంలో చైనాను పాలించినప్పుడు దర్బారులో సంగీత, నృత్య కళాకారుల్ని పోషించాడు. అంతేకాకుండా ఔత్సాహిక యువతీ యువకులకి సంగీతం, నృత్యం నేర్పించడంకోసం ఒక పాఠశాలను కూడా ప్రారంభించాడు. ఆనాటి ఆ పాఠశాల ఈనాడు పియర్ ఆర్చర్డ్ కాలేజీగా రూపుదిద్దుకుంది. అంతేకాకుండా మింగ్ హూవాంగ్ స్వయాన నటుడవడంతో తను నిర్మించిన రంగస్థలం మీద కూడా నటించాడు. అందుకే చైనాలోని నాటకశాలలో ఆయన ఫోటో ఉంటుంది. ఈయన కాలంలోనే చరిత్రకి తెలిసిన నాటక రచన, ప్రదర్శన మొదలైనదని, ఆ శతాబ్దాన్ని చైనా నాటక వికాసంలో ప్రాథమిక దశగా పేర్కొనవచ్చని పలువురి అభిప్రాయం. అయితే అప్పటి ప్రదర్శనలు రాజ ప్రస్థానాలకే పరిమితం కాబట్టి సా.శ.13వ శతాబ్దం వరకు సామాన్య ప్రజలకి అందుబాటులోకి రాలేదన్నది వాస్తవం.
వికాస దశ
మంగోలియాకి చెందిన కాబులాయ్ ఖాన్ సా.శ.1280లో చైనాపై దండయాత్ర చేసి యూవాన్ రాజవంశాన్ని నెలకొల్పినప్పటినుంచే చైనాలో నాటకం అభివృద్ధి చెందింది. యూవాన్ కాలంలో కళాకారులను, పండితులను ఉద్యోగాల నుంచి తొలగించడంతో వారంతా కోటదాటి బయటకు వచ్చారు. అలా వారితోపాటే చైనీయుల సాహిత్యం, నాటకం, ఇతర కళారూపాలు కూడా బయటకు వచ్చాయి.
యువానులకాలంలో ఏడువందల నాటకాలు రచింపబడ్డాయి. ప్రస్తుతం అందులో 170 వూత్రమే లభ్యమవుతున్నాయి. ఈ కాలంలో 550 మంది నాటక రచయితలు ఉన్నట్టుగా తెలుస్తున్నాగానీ, వారి గురించి ఎలాంటి సమాచారం లేదు. ఆనాడు ఉత్తమ నాటక రచయితగా పేరుపొందిన కువాన్ హాన్ చింగ్ (1245-1332) ను చైనా నాటక పితామహుడుగా చెప్పుకుంటారు. ఈయన రాసిన 67 నాటకాలలో, 18 మాత్రమే లభ్యమవుతున్నాయి. ఒక నవల ఆధారంగా వాంగ్ షిపూ రాసిన రొమాన్స్ ఆఫ్ ది వెస్టర్న్ చాంబర్ (ఇరవై అంకాలు) నాటకం అప్పటి చైనా ఉత్తర బాణి నాటకాలలో అత్యుత్తమ నాటకంగా పేరు పొందింది. చీ చున్ షియాంగ్ రాసిన మరో అద్భుత నాటకం ఆర్ఫన్ ఆఫ్ ది హౌస్ ఆఫ్ ఛావో, ఈ నాటకాన్ని 1755లో ది ఆర్ఫన్ ఆఫ్ చైనా అనే పేరుతో వోల్టేయిర్ ఇంగ్లీషులోకి అనువదించాడు. పాశ్చాత్య నాటక రచయితలను బాగా ప్రభావితం చేసిన నాటకం లీహిస్సింగ్ టావో రచించిన ది స్టోరీ ఆఫ్ ది చాక్ సర్కిల్. దీని ఆధారంగానే పాశ్చాత్య రచయితలైన ఎ.హెచ్ క్లాబండ్ ది సర్కిల్ ఆఫ్ చాక్ (1923), బెర్టోల్డ్ బ్రెహ్ ది కకేషియన్ చాక్ సర్కిల్ (1944) నాటకాలు రాశారు. వీరి కాలంలోనే చైనా దేశవ్యాప్తంగా అనేక ప్రాంతాలలో నాటకశాలలు ఏర్పాటుకాబడ్డాయి. ఈ నాటకశాలల్లో పోషకులు కుర్చీల్లో కూర్చుని సామాన్య ప్రజలు నిలుచుని ప్రదర్శనలు చూసేవారు.
14వ శతాబ్దం మధ్య ప్రాంతంలో దక్షిణ చైనాలో ఉత్తర బాణీ నాటకాలకు భిన్నంగా ఉండే దక్షిణ బాణి నాటకం మొదలైంది. దక్షిణ బాణీలో కావోమింగీ రాసిన లూటసాంగీ (1350) బాగా ప్రసిద్ధి పొందింది. 1368లో మంగోలియా రాజులను జయించి మింగ్ రాజ్యవంశం అధికారంలోకి వచ్చిన తరువాత నాటకం అభివృద్ధి చెంది, అనేక 50 అంకాల నాటకాలు రాయబడ్డాయి. ఈకాలంలోనే నాలుగు అద్భుత నాటకాలు రాసిన టాంగ్ హిసిన్ త్సూ గొప్ప నాటక రచయితగా పేరుపొందాడు. ఈ నాలుగు నాటకాలలో ది పియోని పెవీలియన్ (55 అంకాలతో) నాటకం అనేకంగా ప్రదర్శించబడింది.
1664లో ఉత్తర చైనా నుంచి దండయాత్ర చేసి చింగ్ రాజవంశం అధికారంలోకి వచ్చిన తరువాత దక్షిణ బాణీ నాటక ప్రదర్శనలు మళ్ళీ ప్రారంభమవ్వడంతో కుంగ్షంగ్ జన్, హంగ్ పంగ్, లీయూ మొదలైన రచయితలు ఎన్నో నాటకాలు రచించారు. 19వ శతాబ్దం మధ్యదాకా దక్షిణ బాణీ నాటకాలు విపరీతంగా ప్రదర్శించబడ్డాయి. ఈ నాటకాల ప్రభావంతోనే 19వ శతాబ్దం రెండవ భాగంలో పెకింగ్ ఒపేరా అనే నూతన సంగీత నాటకబాణీ ప్రారంభమై, అప్పటినుండి నేటివరకు చైనాలో పెకింగ్ ఒపేరా ప్రజాదరణ పొందుతోంది. కారణంగా సాహిత్యపరంగా కాకుండా ప్రదర్శనపరంగా నాటకాలు రాయబడ్డాయి. సంగీతం, నృత్యం, అభినయం, నటీనటుల కదలికలు, శారీరక విన్యాసాల మిలితంతో ఈ ప్రదర్శనలు ఉండేవి.
1920 మొదట్లో షేక్స్పియర్, చెకోవ్, ఇబ్సన్, బెర్నార్డ్ షా వంటి రచయితల నాటకాలు చైనీస్ భాషలోకి అనువాదంచేసి ప్రదర్శించి, కొంతకాలం తరువాత వీటి ప్రభావంతో స్వంత రచనలు చేశారు. అలాంటి వారిలో మొదటివాడైన ట్సయూ (1910) థండర్ స్టార్ (1933), సన్రైజ్ (1935), ది బ్రిడ్జ్ (1945) వంటి నాటకాలు రచించాడు. కమ్యూనిస్టు పార్టీ అధికారంలోకి వచ్చిన తరువాత పెకింగ్ ఒపేరాతోపాటు, చైనీస్ నాటకరంగం అనేక మార్పులు చెందడంతో ఇతర రచయితలు కమ్యూనిస్టు సిద్ధాంతాలకు ప్రాచుర్యం కలిగించే నాటకాలు రాశారు. అప్పటిదాకా ప్రదర్శింపబడుతున్న కొన్ని నాటకాలను కూడా ప్రభుత్వం నిషేధించింది. 1966 తరువాత వచ్చిన సాంస్కృతిక విప్లవం అనేక పరిణామాలకు దారి తీసి, ప్రభుత్వంచే అనేక రకాల సంప్రదాయ నాటక బాణీలను అణగదొక్కేందుకు కారణమయింది. దాంతో కొంతకాలం పాటు చైనాలో కొన్ని ప్రభుత్వ ప్రచార నాటకాలు తప్ప ఇతర నాటక ప్రదర్శనలన్నీ నిలచిపోయాయి. ప్రజా నిరసనల కారణంగా ప్రభుత్వం 1969 తరువాత నాటకరంగం మీద క్రమంగా ఆంక్షలు తొలగించింది.
1981 తరువాత రంగస్థలం, రంగాలంకరణ లేకుండా ప్రేక్షకులందరూ నటీనటులు చుట్టూ నేల మీద కూర్చుని చూసే లిటిల్ థియేటర్ ఉద్యమం బాగా ప్రాచుర్యంలోకి వచ్చింది. పాటలు, శారీరక కదలికలు, మూకాభినయం మొదలైన అంశాలతో ప్రదర్శనలు ఉండేవి.
ఇతర లంకెలు
వర్గం:నాటకరంగం వర్గం:కళలు వర్గం:చైనా వర్గం:వివిధ ప్రాంతాల నాటకరంగాలు
అశోకవృక్షం
గ్యాలరీ
వర్గం:ఫాబేసి వర్గం:ఔషధ మొక్కలు
ఎస్.పి.బాలసుబ్రహ్మణ్యం తెలుగు సినిమా పాటల జాబితా (1980)
ఎస్.పి.బాలసుబ్రహ్మణ్యం 1980 సంవత్సరంలో విడుదలైన తెలుగు సినిమాలకు పాడిన  పాటలలో కొన్ని:
బయటి వనరులు
వర్గం:సినిమా జాబితాలు Discography వర్గం:పాటలు వర్గం:జాబితాలు
టి.ఎస్.శంకరన్
టి.ఎస్.శంకరన్ ఒక కర్ణాటక వేణుగాన విద్వాంసుడు.
విశేషాలు
ఇతడు కుంభకోణం సమీపంలోని సాతనూరులో 1930, అక్టోబర్ 28వ తేదీన జన్మించాడు. ఇతని ముత్తాత సాతనూర్ పంచనాథ అయ్యర్ (పంజు అయ్యర్) సంగీత విద్వాంసుడు. అతడు వీణ ధనమ్మాళ్‌కు సంగీత గురువు. శంకరన్ తండ్రి టి.ఎన్.సాంబశివ అయ్యర్ గొప్ప వేణుగాన విద్వాంసుడు. అతడు చాలా సంవత్సరాలు మైసూరు సంస్థానంలో ఆస్థాన విద్వాంసుడిగా పనిచేశాడు. శంకరన్ తన అతి చిన్నవయసులోనే సంగీతంలో పూర్తి స్థాయి శిక్షణ పొందాడు. గాత్ర సంగీతాన్ని వేదారణ్యం రామచంద్ర అయ్యర్ వద్ద, వేణు గానాన్ని తన తండ్రి సాంబశివ అయ్యర్ వద్ద నేర్చుకున్నాడు.
ఇతడు 9వ యేటి నుండి తన గ్రామం చుట్టుపక్కల ఉన్న దేవాలయాలలో కచేరీలు చేయడం ప్రారంభించాడు. ఇతడు వేణుగానంలో మెళకువలను నేర్చుకోవడానికి టి.ఆర్.మహాలింగం(మాలి) వద్ద శిష్యునిగా చేరాడు. ఇతడు 1948లో తిరుచ్చి ఆకాశవాణిలో ఉద్యోగంలో చేరాడు. దానితో ఇతనికి అనేకమంది సంగీత విద్వాంసులను కలుసుకునే అవకాశం దక్కింది. తరువాత ఇతడు ఆకాశవాణి ఉద్యోగం మానివేసి తన గురువు మాలి వద్దనే నివసించసాగాడు. ఇతడు అడయార్‌లోని కళాక్షేత్రలో కార్యక్రమాలతో మమేకం అయ్యాడు. అక్కడి సంగీత నృత్య కార్యక్రమాలకు ఇతడు శాశ్వత వేణూనాద విద్వాంసుడయ్యాడు. ఇతడు సంగీత ప్రపంచంలో "ఢిల్లీ శంకరన్"గా పరిచితుడు. 1995లో ఇతడు మృణాళినీ సారాభాయ్ బృందంతో కలిసి జపాన్ పర్యటించాడు.
బరోడా విశ్వవిద్యాలయంలో రెండేళ్ళు సంగీత అధ్యాపకునిగా పనిచేసిన తర్వాత ఇతడు ఢిల్లీ ఆకాశవాణి కేంద్రంలో నిలయ విద్వాంసునిగా చేరాడు. ఇతడు తాన్‌సేన్ సంగీతోత్సవాలు, సంకట మోచన ఉత్సవాలలో తరచూ పాల్గొని కచేరీలు చేసేవాడు. సోనాల్ మాన్ సింగ్ బృందంతో కలిసి అనేక దేశాలు పర్యటించాడు. ఆయా దేశాలలో ఒంటరి (సోలో) కచేరీలు కూడా చేశాడు.
మాలి బెంగళూరులో స్థిరపడినప్పుడు ఇతడు తరచూ మాలి వద్దనే ఉండేవాడు. నిజానికి ఇతడు తన కుటుంబంతో కన్నా మాలి వద్దనే ఎక్కువ సమయం గడిపేవాడు. వీరిద్దరూ ఎంత సన్నిహితులంటే మాలి సంగీత కచేరీల కోసం సంగీత సభల కార్యదర్శులు శంకరన్ చుట్టూ తిరిగేవారు. మాలి తన తదనంతరం తన ఆస్తిని ఇతనికే చెందాలని వీలునామా వ్రాశాడు. అయితే శంకరన్ ఆ వీలునామాను చించివేసి మాలి మరణానంతరం అతని ఆస్తిని అతని సోదరునికి చెందేలా చూశాడు.
ఇతడు హరిప్రసాద్ చౌరాసియాతో కలిసి కచేరీలు చేశాడు. "చికాగో సింఫనీ"తో విదేశాలలో రేడియో కార్యక్రమాలు చేశాడు. ఇతని మనుమడు టి.ఎ.జయంత్‌తో కలిసి వందకు పైగా కచేరీలు చేశాడు.
పురస్కారాలు
ఇతనికి కళైమామణి పురస్కారం, సంగీత నాటక అకాడమీ అవార్డులు మాత్రం లభించాయి.
మరణం
ఇతడు తన 85వ యేట 2015, ఏప్రిల్ 9వ తేదీన మరణించాడు.
మూలాలు
వర్గం:1930 జననాలు వర్గం:కర్ణాటక సంగీత విద్వాంసులు వర్గం:వేణుగాన విద్వాంసులు వర్గం:కళైమామణి పురస్కార గ్రహీతలు వర్గం:సంగీత నాటక అకాడమీ అవార్డు గ్రహీతలు వర్గం:2015 మరణాలు
తిరుఅన్నారం
తిరుఅన్నారం, తెలంగాణ రాష్ట్రం, సూర్యాపేట జిల్లా, అనంతగిరి మండలంలోని గ్రామం. ఇది మండల కేంద్రమైన కోదాడ నుండి 10 కి. మీ. దూరం లోను, సమీప పట్టణమైన జగ్గయ్యపేట నుండి 35 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 111 ఇళ్లతో, 383 జనాభాతో 466 హెక్టార్లలో విస్తరించి ఉంది. గ్రామంలో మగవారి సంఖ్య 205, ఆడవారి సంఖ్య 178. షెడ్యూల్డ్ కులాల సంఖ్య 0 కాగా షెడ్యూల్డ్ తెగల సంఖ్య 0. గ్రామం యొక్క జనగణన లొకేషన్ కోడ్ 577559 .పిన్ కోడ్: 508206.
జిల్లాల పునర్వ్యవస్థీకరణలో
2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత నల్గొండ జిల్లా లోని కోదాడ మండలంలో ఉండేది. పునర్వ్యవస్థీకరణలో దీన్ని కొత్తగా ఏర్పాటు చేసిన అనంతగిరి మండలం (సూర్యాపేట జిల్లా) లోకి చేర్చారు.
ప్రభుత్వ వైద్య సౌకర్యం
సమీప ప్రాథమిక ఆరోగ్య ఉప కేంద్రం గ్రామం నుండి 5 కి.మీ. లోపు దూరంలో ఉంది. పశు వైద్యశాల, సంచార వైద్య శాల గ్రామం నుండి 5 కి.మీ. లోపు దూరంలో ఉన్నాయి. సమీప సామాజిక ఆరోగ్య కేంద్రం, ప్రాథమిక ఆరోగ్య కేంద్రం గ్రామం నుండి 5 నుండి 10 కి.మీ. దూరంలో ఉన్నాయి. ప్రత్యామ్నాయ ఔషధ ఆసుపత్రి, డిస్పెన్సరీ గ్రామం నుండి 5 నుండి 10 కి.మీ. దూరంలో ఉన్నాయి. మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
తాగు నీరు
బావుల నీరు గ్రామంలో అందుబాటులో ఉంది. తాగునీటి కోసం చేతిపంపులు, బోరుబావులు, కాలువలు, చెరువులు వంటి సౌకర్యాలేమీ లేవు.
పారిశుధ్యం
గ్రామంలో మురుగునీటి పారుదల వ్యవస్థ లేదు. మురుగునీటిని శుద్ధి ప్లాంట్‌లోకి పంపిస్తున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
పోస్టాఫీసు సౌకర్యం, సబ్ పోస్టాఫీసు సౌకర్యం గ్రామానికి 5 నుండి 10 కి.మీ. దూరంలో ఉన్నాయి. పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉంది. మొబైల్ ఫోన్ ఉంది. లాండ్ లైన్ టెలిఫోన్, పబ్లిక్ ఫోన్ ఆఫీసు, ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామానికి 5 నుండి 10 కి.మీ. దూరంలో ఉన్నాయి.
గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులుప్రైవేటు బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. ట్రాక్టరు సౌకర్యం గ్రామానికి 5 నుండి 10 కి.మీ. దూరంలో ఉంది. రైల్వే స్టేషన్ గ్రామం నుండి 10 కి.మీ.కి పైబడిన దూరంలో ఉంది.
మార్కెటింగు, బ్యాంకింగు
స్వయం సహాయక బృందం, పౌర సరఫరాల వ్యవస్థ దుకాణం గ్రామం నుండి 5 కి.మీ. లోపు దూరంలో ఉన్నాయి. ఏటీఎమ్, వాణిజ్య బ్యాంకు, సహకార బ్యాంకు, వ్యవసాయ పరపతి సంఘం గ్రామం నుండి 5 నుండి 10 కి.మీ. దూరంలో ఉన్నాయి. రోజువారీ మార్కెట్, వారం వారం సంత, వ్యవసాయ మార్కెటింగ్ సొసైటీ గ్రామం నుండి 5 నుండి 10 కి.మీ. దూరంలో ఉన్నాయి.
ఆరోగ్యం, పోషణ, వినోద సౌకర్యాలు
గ్రామంలో ఇతర పోషకాహార కేంద్రాలు ఉంది. గ్రామంలో వార్తాపత్రిక పంపిణీ జరుగుతుంది. ఉంది. అంగన్ వాడీ కేంద్రం, ఆశా కార్యకర్త గ్రామం నుండి 5 కి.మీ. లోపు దూరంలో ఉన్నాయి. పబ్లిక్ రీడింగ్ రూం, శాసనసభ పోలింగ్ కేంద్రం, జనన మరణాల నమోదు కార్యాలయం గ్రామం నుండి 5 కి.మీ.లోపు దూరంలో ఉన్నాయి. సమీకృత బాలల అభివృద్ధి పథకం, ఆటల మైదానం గ్రామం నుండి 5 నుండి 10 కి.మీ. దూరంలో ఉన్నాయి. సినిమా హాలు గ్రామం నుండి 5 నుండి 10 కి.మీ. దూరంలో ఉంది. గ్రంథాలయం గ్రామం నుండి 10 కి.మీ.కి పైబడిన దూరంలో ఉంది.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 7 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
భూమి వినియోగం
తిరు అన్నారంలో భూ వినియోగం కింది విధంగా ఉంది:
నీటిపారుదల సౌకర్యాలు
తిరు అన్నారంలో వ్యవసాయానికి నీటి సరఫరా కింది వనరుల ద్వారా జరుగుతోంది.
ఉత్పత్తి
తిరు అన్నారంలో ఈ కింది వస్తువులు ఉత్పత్తి అవుతున్నాయి.
ఆపరేటింగ్ సిస్టమ్
ఆపరేటింగ్ సిస్టమ్ (OS) అనేది కంప్యూటర్ హార్డ్‌వేర్, సాఫ్ట్‌వేర్ వనరులను నిర్వహించే, కంప్యూటర్ ప్రోగ్రామ్‌ల కోసం సాధారణ సేవలను అందించే సిస్టమ్ సాఫ్ట్‌వేర్. ఇది కంప్యూటర్ ప్రోగ్రామ్‌ల సమూహం, దీనిలో పరికర డ్రైవర్లు, కెర్నలు, ఇతర సాఫ్ట్‌వేర్‌లు ఉంటాయి, ఇది ప్రజలను కంప్యూటర్‌తో ప్రభావితం చేయడానికి వీలును కల్పిస్తుంది. ఇది ఇన్పుట్, అవుట్పుట్, మెమరీ కేటాయింపు వంటి హార్డ్వేర్ ఫంక్షన్ల కోసం కంప్యూటర్ ప్రోగ్రామ్‌లు, కంప్యూటర్ హార్డ్‌వేర్‌ల మధ్య మధ్యవర్తిగా పనిచేస్తుంది. ఆపరేటింగ్ సిస్టమ్ కంప్యూటర్ యొక్క వెన్నెముక, ఇది దాని సాఫ్ట్‌వేర్, హార్డ్‌వేర్‌ను అదుపులో ఉంచుతుంది. OS చిన్నది (మెనూట్‌ఒఎస్ వంటిది) లేదా పెద్దది (మైక్రోసాఫ్ట్ విండోస్ వంటిది) ఉండవచ్చు. వేర్వేరు ఆపరేటింగ్ సిస్టమ్స్ వేర్వేరు ప్రయోజనాల కోసం ఉపయోగించవచ్చు. కొన్ని వ్యక్తిగత కంప్యూటర్‌ల వంటివి రోజువారీ విషయాల కోసం ఉపయోగించబడతాయి. ఇతరత్రావి మొబైల్ ఆపరేటింగ్ సిస్టమ్స్ లేదా ప్రత్యేకమైన పని కోసం ఉపయోగించేవి. ఆపరేటింగ్ సిస్టమ్‌లో అనేక పనులు ఉంటాయి. సిపియు, సిస్టమ్ మెమరీ, డిస్ప్లేలు, ఇన్‌పుట్ పరికరాలు, ఇతర హార్డ్‌వేర్‌ల అన్ని ప్రోగ్రామ్‌లు ఉపయోగించగలవని ఇది నిర్ధారిస్తుంది. కొందరు కంప్యూటర్‌ను ఉపయోగించడానికి వినియోగదారుకు ఇంటర్‌ఫేస్‌ను కూడా ఇస్తారు. నెట్‌వర్క్‌లోని ఇతర కంప్యూటర్లు లేదా పరికరాలకు డేటాను పంపడానికి OS కూడా బాధ్యత వహిస్తుంది. సాధారణంగా ఉపయోగించే ఆపరేటింగ్ సిస్టమ్స్ యొక్క కొన్ని ఉదాహరణలు మాక్‌ఒఎస్, లైనక్స్, మైక్రోసాఫ్ట్ విండోస్.